Аутодромо Ерманос Родригес
Аутодромо „Ерманос Родригес“ е писта за провеждане на автомобилни и мотоциклетни състезания, намираща се в Мексико сити, Мексико. На нея се провеждат състезанията за Голямата награда на Мексико от Формула 1, а на неин съкратен вариант - стартове от Формула Е.

Име 
Пистата е кръстена на мексиканските пилоти, които са и братя Рикардо Родригес и Педро Родригес. „Ерманос Родригес“ означава „Братя Родригес“.

История 
Пистата е построена на публичен парк през 1962 година, когато се провежда и първата Голяма Награда на Мексико, която е извъншампионатна надпревара за Формула 1. По време на тренировките местният пилот Рикардо Родригес, каращ Лотус за частния отбор на Роб Уокър, загива на пистата и трасето е кръстено на негово име малко по-късно. Първите победители са Тревър Тейлър и Джим Кларк, след като колата на Кларк не потегля. От следващата година трасето е включено в официалния календар на шампионата. Пистата е домакин на надпреварата до 1970-а, когато е отстранена от календара от съображения за сигурност.

По-късно друг мексикански пилот Педро Родригес, брат на загиналия Рикардо, загива по време на надпревара със спортни коли на Норисринг, Западна Германия. В памет на братята, пистата получава името Ерманос Родригес(на испански Братя Родригес). Трасето е реконструирано през 80-те години за подобряване на безопасността и се връща в календара на Формула 1 през 86-а. Трасето е част от календара до сезон 92-ра. Аутодромо Ерманос Родригес е единствената писта, домакинствала Голямата Награда на Мексико. През 2015 пистата ще се завърне в календара на Формула 1 с променена конфигурация.

Характеристики 
Пистата е построена на публичен парк в североизточната част на столицата Мексико Сити, където по-късно се помещава и Олимпийското село за Олимпийските игри през 1968-а. Поради сеизмологичното разположение на града, пистата е неравна. Освен това е известна с високата надморска височина, на която се намира. На височина от 2285 метра, трасето е предизвикателство за пилоти и двигатели.

Победители във Формула 1

Победители във Формула Е

Вижте също 
 Писти за Формула 1
 Формула 1

Ерманос Родригес
Ерманос Родригес
Ерманос Родригес
Автомобилен спорт в Мексико
Спортни съоръжения в град Мексико
Голяма награда на Мексико
ЕПри на Мексико Сити